Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 1097/13/2201	Dunajská Streda, 15.4.2014
EEČ : 2-16-134-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v období od dňa XXXXX do XXXXX v obci XXXXX na ul. XXXXX, okres Dunajská Streda neoprávnene bez platnej zmluvy odoberal zemný plyn, čím pre spoločnosť XXXXX XXXXX spôsobil celkovú škodu vo výške XXXXX eur. 

Podľa §216 odsek 2 Trestného poriadku je určená obvinenému skúšobná doba v trvaní 18 mesiacov.
	XXXXX sa k spáchaniu skutku priznal a svoje konanie oľutoval. Zároveň súhlasil, aby prokurátor podľa § 216 Tr. por. voči nemu vedené trestné stíhanie podmienečne zastavil. 

Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Vykonaným skráteným vyšetrovaním bolo preukázané, že obvinený sa dopustil prečinu krádeže podľa § 212 ods. 2 písm. e) Tr. zák. na tom skutkovom základe, ako je  to uvedené vo výrokovej časti tohto uznesenia.

     	XXXXX sa k spáchaniu skutku priznal a svoje konanie oľutoval. Zároveň súhlasil, aby prokurátor podľa § 216 Tr. por. voči nemu vedené trestné stíhanie podmienečne zastavil. 

Splnomocnený zástupca poškodenej spoločnosti XXXXX vo svojej výpovedi dňa 10.12.2013 opísal spáchanie skutku obvineným, zároveň uviedol, že si uplatňuje náhradu škody od obvineného vo výške XXXXX- Eur.
Splnomocnený zástupca poškodenej spoločnosti XXXXX vo svojej výpovedi dňa 21.03.2014 uviedol, že obvinený uhradil spôsobenú škodu v plnej výške, v dôsledku čoho si v mene poškodenej spoločnosti neuplatňuje žiadnu náhradu škody.

Obvinený nie je z miesta trvalého bydliska bližšie charakterizovaný.

Z výpisu z Ústrednej evidencie priestupkov MV SR zo dňa 25.02.2014 vyplýva, že obvinený sa doteraz nedopustil žiadneho priestupku.

Z odpisu z registra trestov zo dňa 24.03.2014 vyplýva, že obvinený bol doteraz jeden krát súdne trestaný za spáchanie trestného činu podľa § 157 ods. 2 Tr. zák. /formou konania z nedbanlivosti/ a to rozsudkom Okresného súdu Dunajská Streda č. 3T/153/2008 zo dňa 22.10.2008. Odsúdenie bolo zahladené podľa § 93 ods. 1 Tr. zák..
 
     	Po preskúmaní vyšetrovacieho spisu som dospel k záveru, že u obvineného sú splnené podmienky na postup podľa § 216 ods. 1 Tr. por., pretože obvinený s takýmto postupom súhlasil, k spáchaniu trestného činu sa priznal, poškodená nežiada náhradu škody, nakoľko spôsobená škoda bola uhradená v plnej výške, pričom ide o prečin, kde horná hranica trestnej sadzby odňatia slobody nepresahuje päť rokov.

     	Vzhľadom na vyššie uvedené skutočnosti, osobu obvineného, s prihliadnutím na jeho doterajší život a okolnosti prípadu, som rozhodol tak, ako je to uvedené vo výrokovej časti tohto uznesenia, pretože takéto rozhodnutie je možné považovať za dostačujúce.

     	Zároveň som podľa § 216 ods. 2 Tr. por. určil obvinenému skúšobnú dobu na 18 mesiacov. Po uplynutí skúšobnej doby, ak obvinený povedie v jej priebehu riadny život, bude rozhodnuté o jeho osvedčení v skúšobnej dobe podľa § 217 Tr. por., v opačnom prípade bude v trestnom stíhaní pokračované.
   
  	Ak do dvoch rokov od uplynutia skúšobnej doby nebude vydané rozhodnutie podľa § 217 ods. 1 Tr. por. bez zavinenia obvineného, bude sa mať za to, že sa osvedčil.

Poučenie:
Proti tomuto uzneseniu je prípustná sťažnosť, ktorú je možné podať 
                            na Krajskú prokuratúru v Trnave do troch dní od jeho doručenia
                            cestou podpísanej prokuratúry. 
                            Sťažnosť má odkladný účinok.

JUDr. Viktor Kubala
prokurátor